Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: a 9/2002. (IV. 5.) NKÖM rendelethez
Paragraph Index: 481

3. A munkaterület rövid, jellemzõ leírása A nyomtatott sajtó termékeinek elõállításában fontos szerepet tölt be a fotóriporter, aki tevékenységével lényegesen befolyásolja a lap arculatát, színvonalát, példányszámát. Munkájának célja a tájékoztatás vizuális oldalról való támogatása. Feladata, hogy a meglévõ technikai eszközökkel a fotó sajátos kifejezésmódjával megörökítse, közvetítse életünk eseményeit. Tevékenysége az újságírás hitelességét, naprakészségét, tényfeltáró jellegét erõsíti azáltal, hogy a tájékoztatáshoz szükséges képi információt gyorsan, kreatív módon állítja elõ a lapban való felhasználásra. Részt vesz különféle közéleti eseményeken, ahol meg kell ragadnia és a fotó eszközeivel ki kell fejeznie annak lényegét, illusztrálva, sûrítve a hír vagy egyéb sajtó mûfajú közlemény mondanivalóját. Tevékenysége információgyûjtésbõl (riporteri munkából), valamint a megszerzett információnak a feldolgozásából, közölhetõ formában való rögzítésébõl, szerkesztésébõl áll. Általában valamely területre szakosodik, ezt érdeklõdési köre és a szerkesztõségi szükséglet határozza meg. Munkahelye lehet valamely lap vagy hírügynökség, cikkszolgálat, lehet önálló vállalkozó. Az újságírás rendszerint csoportmunka is. Ezért szükséges, hogy a fotós — miközben felelõsséggel ellátja saját feladatát — részt vesz a szerkesztõségi közösség életében és a munkafolyamatok szerint kialakított munkacsoportok („team-ek”) munkájában. Kapcsolatot tart és rendszeres konzultációt folytat a szerkesztõkkel, részt vesz a szerkesztõségi értekezleteken, javaslataival segíti a színvonalas, tartalmas tájékoztatást. III. A szakképesítés szakmai követelményei A nyomtatott sajtónál dolgozó (esetleg hírügynökségi) fotósok a fotós szakmát speciális, újságírói közegben mûvelik. Ezért szakképesítésük részben újságírói, részben fotós ismereteket foglal magában.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes